Hoërskoolleerder lank tronk toe vir moord | Maroela Media
Die Thembalethu-streekshof in die Wes-Kaap het 'n 16-jarige seun tot agt jaar tronkstraf gevonnis vir moord.
Sinethemba Nzima is tien jaar tronkstraf opgelê, waarvan twee jaar vir vyf jaar opgeskort is, op voorwaarde dat hy nie in dié tyd skuldig bevind word aan moord, poging tot moord of strafbare manslag nie.
Kapt. Dumile Gwavu, polisiewoordvoerder, het gesê die graad 10-leerder is op 9 Oktober 2017 in hegtenis geneem.
'n Groep seuns het Sinoxolo Mlunguza die vorige dag in die vroeë oggendure aangeval. "Met die polisie se aankoms op die toneel het die verdagtes weggehardloop en die slagoffer was reeds dood.
"Hy het verskeie steekwonde aan sy bolyf en 'n oop wond aan sy onderlyf gehad," het Gwavu gesê.
Gwavu het gesê Nzima is vroeër vandeesmaand gevonnis.
Die tiener staan tereg op nóg 'n aanklag van moord ná 'n voorval in Maart vanjaar.
Lank? Dis kort – hy moes lewenslank gaan sit het. Hy het dan moord gepleeg?
Maksimum 4 jaar dan is hy uit.
10 jaar lank vir moord??? Belaglik, vonnis hom lewenslank in n "grootmens" tronk, stuur hom polsmoor toe
Daars nie gereg in die land meer nie.
Dis nie n "baie" lang straf nie maar hy gaan nou sy skool opleiding klaar maak, gratis, en dan instap in n pos met n goeie salaris ens. Hy hoef nie lang ente te stap skool toe nie.. baie gerieflik. Of hy leer uit sy foute of hy gaan net dood luiters voort met sy foute..lekker land om in te woon.